เทศบัญญัติเทศบาลตำบลไชยปราการเทศบัญญัติเทศบาลตำบลไชยปราการเรื่องการควบคุมควันไฟ และฝุ่นละอองจากการเผาพ.ศ.๒๕๕๑[๑] โดยเป็นการสมควรตราข้อบัญญัติเทศบาลตำบลไชยปราการเรื่อง การควบคุมควันไฟและฝุ่นละอองจากการเผา ในเขตเทศบาลตำบลไชยปราการอาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดย (ฉบับที่ ๕) พ.ศ. ๒๕๑๐มาตรา ๕ โดยได้รับความเห็นชอบจากสภาเทศบาลตำบลไชยปราการเทศบัญญัติตำบลไชยปราการดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลไชยปราการเรื่อง การควบคุมควันไฟและฝุ่นละอองจากการเผา พ.ศ. ๒๕๕๑ข้อ ๒เทศบัญญัตินี้ให้ใช้บังคับได้นับตั้งแต่วันถัดจากวันประกาศโดยเปิดเผย ณ ที่ทำการเทศบาลตำบลไชยปราการเป็นต้นไปข้อ ๓บรรดาเทศบัญญัติเทศบาลตำบลไชยปราการหรือข้อบังคับ ระเบียบ คำสั่งอื่นใดของเทศบาลตำบลไชยปราการซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้การเผา หมายความว่าการจุดไฟเผาขยะมูลฝอย หญ้าแห้ง ต้นไม้ หรืออื่นใด อันเป็นเหตุให้เกิดควัน ความร้อนสิ่งมีพิษ ฝุ่นละออง เขม่า เถ้า จนเป็นเหตุให้เสื่อม หรืออาจเป็นอันตรายต่อสุขภาพเจ้าพนักงานท้องถิ่น หมายความว่านายกเทศมนตรีตำบลไชยปราการพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้เป็นพนักงานเจ้าหน้าที่ตามเทศบัญญัตินี้ข้อ ๕ให้เจ้าพนักงานท้องถิ่นและพนักงานเจ้าหน้าที่มีอำนาจดังต่อไปนี้(๑) โฆษณาให้ประชาชนได้ทราบถึงหน้าที่ที่ต้องปฏิบัติตามเทศบัญญัติ(๒) สอดส่องดูแลและกวดขันไม่ให้มีการฝ่าฝืนเทศบัญญัตินี้โดยเคร่งครัด(๓)ตักเตือนผู้กระทำความผิดหรือสั่งให้ผู้กระทำความผิดแก้ไขหรือขจัดสภาพรก รุงรังหรือความไม่เรียบร้อยให้หมดไป(๔) รายงานการกระทำผิดซึ่งไม่เชื่อฟังเพื่อให้เจ้าพนักงานท้องถิ่นดำเนินการปรับตามเทศบัญญัตินี้ข้อ ๖เจ้าของหรือผู้ครอบครองที่ดินผู้ใดปล่อยปะละเลยให้ต้นไม้หรือธัญพืชที่ตนปลูกไว้หรือที่ขึ้นเองในที่ดินของตนให้เหี่ยวแห้งหรือมีสภาพรกรุงรัง หรือปล่อยปะละเลยให้มีการทิ้งสิ่งปฏิกูลหรือมูลฝอยในบริเวณที่ดินของตน ถ้าการปล่อยปละละเลยนั้นมีสภาพที่อาจทำให้เป็นการเสี่ยงที่จะเกิดไฟไหม้ลุกลามเป็นบริเวณกว้างเจ้าของหรือผู้ครอบครองมีความผิดตามเทศบัญญัตินี้ข้อ ๗ห้ามมิให้ผู้ใดเผาขยะ หญ้าแห้งต้นไม้ หรือสิ่งอื่นใด ไม่ว่าจะเป็นการเผาในที่ดินของตนหรือที่ดิน หรือทางสาธารณะหรือป่าไม้ ในประการที่เกิดควัน หรือฝุ่นละออง อันเป็นอันตรายต่อสุขภาพของประชาชนข้อ ๘ห้ามมิให้ผู้ใดปรุง ขายหรือจำหน่ายสินค้าที่กระทำให้เกิดควันไฟ หรือฝุ่นละอองบนถนนหรือสถานที่สาธารณะข้อ ๙ห้ามมิให้ผู้ใด(๑)ทิ้งสิ่งปฏิกูลหรือมูลฝอยลงบนที่หรือทางสาธารณะ(๒) ปล่อยปละละเลยให้มีสิ่งปฏิกูลหรือมูลฝอยในที่ดินของตนในสภาพที่ประชาชนอาจเห็นได้จากที่สาธารณะหรือในสถานที่อาจทำให้เกิดไฟไหม้ลุกลามข้อ ๑๐หากเจ้าของหรือผู้ครอบครองที่ดินไม่ปฏิบัติตามคำแนะนำเจ้าพนักงานท้องถิ่นหรือพนักงานเจ้าหน้าที่อาจจัดการตามความจำเป็นเพื่อเป็นการป้องกันมิให้มีการเผา การป้องกันการลุกลามของไฟหรือดำเนินการใด ๆกับสภาพพื้นที่ที่เสี่ยงต่อการเกิดไฟไหม้ เช่น การทำแนวกันไฟ การตัดถาง การรื้อถอนเจ้าของหรือผู้ครอบครองสถานที่นั้นต้องเป็นผู้เสียค่าใช้จ่ายสำหรับการนั้นข้อ ๑๑ผู้ใดขัดขวางการปฏิบัติหน้าที่ของเจ้าพนักงานท้องถิ่นหรือพนักงานเจ้าหน้าที่ตามข้อ ๕ ต้องระวางโทษปรับไม่เกินหนึ่งพันบาทข้อ ๑๒ผู้ใดไม่ปฏิบัติตามคำแนะนำของเจ้าพนักงานท้องถิ่นหรือพนักงานเจ้าหน้าที่ตามข้อ ๕ หรือฝ่าฝืนข้อ ๖ ข้อ ๗ ข้อ ๘ และข้อ ๙ต้องระวางโทษปรับไม่เกินหนึ่งพันบาทข้อ ๑๓ให้เจ้าพนักงานท้องถิ่นประกาศประชาสัมพันธ์ให้ประชาชนทราบถึงการปฏิบัติตามเทศบัญญัตินี้ข้อ ๑๔ให้เจ้าพนักงานท้องถิ่นมีอำนาจในการพิจารณายกเว้นการปฏิบัติตามเทศบัญญัตินี้ตามความจำเป็นและความเหมาะสมของพื้นที่ข้อ ๑๕ให้นายกเทศมนตรีตำบลไชยปราการรักษาการตามเทศบัญญัติและให้มีอำนาจออกประกาศ หรือคำสั่งเพื่อปฏิบัติให้เป็นไปตามเทศบัญญัตินี้ประกาศณ วันที่ ๑๐ มกราคม พ.ศ. ๒๕๕๑สุชาติบัวคำนายกเทศมนตรีตำบลไชยปราการปริยานุช/ผู้จัดทำ๑๔ตุลาคม ๒๕๕๒นันท์นภัสร์/ตรวจ๑๔ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๗ ง/หน้า ๗๓/๘ ตุลาคม ๒๕๕๒